Aðalfundur GA var haldin á fimmtudaginn síðasta og mættu 55 galvaskir félagsmenn á fundinn . Farið var yfir ársreikning GA , skýrslu stjórnar ásamt félagsmönnum var kynnt fyrirhuguð viðbygging við Jaðar fyrir inniaðstöðu okkar sem ber vinnuheitið " Jaðar allt árið " . Nánar um aðalfundinn ásamt öllum gögnum má finna hér . Við höfum fengið nýja sendingu af GA derhúfum og GA buffum sem verða til sölu í Golfhöllinni . Derhúfurnar eru nú með bognu deri en mikil fyrirspurn var eftir svoleiðis derhúfum síðast þegar við pöntuðum . Hægt er að versla derhúfurnar og buffin í Golfhöllinni og einnig er hægt að panta á jonheidar@gagolf.is Nánar um buffin og derhúfurnar hér . Nú styttist óðum í jólahlaðborð GA en það verður haldið að Jaðri laugardaginn 14. desember . Vídalín veitingar sér um glæsilegar veitingar og er GA félögum boðinn afsláttur af hlaðborðinu , 6.900 kr á mann . Við hvetjum að sjálfsögðu alla GA félaga til að fjölmenna á jólahlaðborðið og njóta í samveru hvors annars með sannan jólaanda . Miðapantanir eru á jonheidar@gagolf.is Þá eru árgjöldin fyrir 2020 komin í heimabanka kylfinga en greiðslunni er líkt og fyrr skipt í þrennt . Gjalddagar eru 9. desember , 9. janúar og 9. febrúar , eindagar 19. desember , 19. janúar og 19. febrúar . Við bendum á að þeir kylfingar sem greiða árgjaldið að fullu fyrir 15. mars fá paráfyllingu á Klöppum . Þá minnum við á að opnunartími Golfhallarinnar er 9 - 22 virka daga og 10 - 17 um helgar . Allir GA félagar geta komið og púttað og slegið í net sér að kostnaðarlausu , einnig erum við með enska boltann í sjónvarpinu ásamt Golfstöðinni og því tilvalið fyrir GA félaga að líta við og njóta samveru hvors annars . Við erum með tvo Trackman 4 golfherma sem kylfingar geta síðan keypt sér aðgang að , allar nýjustu uppfærslurnar eru í hermunum og til að mynda hægt að spila Korpuna ! Góða helgi og sjáumst öll hress í Golfhöllinni .